recursal/SuperWikiNEXT-32B huggingface dataset:
**New World** on Amazon Game Studiosin kehittämä ja julkaisema MMORPG. Peli on julkaistu vuonna 2021 Windowsille.

*New World* on viivästynyt kahdesti COVID-19 pandemiasta johtuen ja pelin odotettiin tulevan keväällä 2021: pelin beta-versio oli saatavilla elokuussa 2020. *New World* on julkaistu maailmanlaajuisesti 28. syyskuuta 2021.

Peliä suunniteltiin ilmaispeliksi, mutta julkaistiin kertamaksullisena (ei tilausmaksua).
Pelissä oli 900 000 pelaajaa yhtä aikaisesti viikonloppuna pelin julkaisuviikolla. Marraskuussa 2021 pelin sisäinen vaihtokauppa pelaajien välillä pysäytettiin kun huijaajat pyrkivät hyödyntämään virhettä joka tuplaa kultamäärän.

Pelaaminen
----------

Peli sijoittuu hirviöiden asuttamalle saarelle nimeltä Aeternum, jossa pelaajat voivat pelata sekä yhdessä (PvE) että toisiaan vastaan (PvP). Saarella mystistä ainetta nimeltä azoth, joka toimii lähteenä monille maailman taikavoimille.
Pelissä ei ole monien perinteisten roolipelien tapaan kiinteitä hahmoluokkia, vaan hahmoa voi muokata valitsemalla erilaisia aseita, parantamalla hahmon ominaisuuksia kokemuspisteillä ja käyttämällä aikaa taitoihin. Taistelussa voi käyttää taitoja: pelaajan on tähdättävä hyökkäykset ja väistettävä tai torjuttava vihollisten hyökkäykset. Taistelussa ajoituksella on merkitystä ja pelaaja voi voittaa korkeamman tason pelaajia PvP-taistelussa.

Vastaanotto
-----------

Peli on saanut IGN:n arvostelussa arvosanaksi 6/10. Pelin tehtäviä kutsuttiin itseään toistaviksi ja taistelu, joka on hauskaa alkuvaiheessa, muuttuu tylsäksi 50 tunnin jälkeen. Pelissä on hauskoja seikkailuja, mutta se riippuu halukkuudesta toistaa ja kerätä materiaaleja, sekä palvelimella olevan yhteisön elinvoimaisuudesta jatkuvassa ryhmittymien välisessä kilpailussa.

Lähteet
-------

1. 1 2 3 4  Gabriel Moss: New World - Review *nordic.ign.com*.  29.9.2021. Viitattu 15.1.2022. (englanniksi)
2. 1 2 3 4 5 6 7  New World release date and everything we know *pcgamesn.com*. Viitattu 8.1.2022. (englanniksi)
3. ↑  Amazon Wants to ‘Win at Games.’ So Why Hasn’t It? *wired.com*.  7.10.2020. Viitattu 13.2.2021. (englanniksi)
4. ↑  Amazon's new video game costs $40, but some players who signed up years before launch will get it for free *businessinsider.com*. Viitattu 15.1.2022. (englanniksi)
5. 1 2  David Jagneaux: New World: Everything We Know About Amazon's MMO *ign.com*.  12.2.2020. Viitattu 15.1.2022. (englanniksi)
6. ↑  Joseph Bradford: New World Eclipses 900K Concurrent Players Over The Weekend As Amazon Stops New Characters On Crowded Servers *mmorpg.com*.  4.10.2021. Viitattu 15.1.2022. (englanniksi)
7. ↑  Barry Stevens: ‘ New World’s ‘ Economy Grinds To A Halt As Amazon Tries To Tackle Cheaters *entertainment-focus.com*.  2.11.2021. Viitattu 15.1.2022. (englanniksi)

Aiheesta muualla
----------------

* *New World* MobyGamesissa (englanniksi)
**M/S Tom Sawyer** (IMO 8703232) on TT-Linen omistama autolautta. Se on rakennettu Schichau Seebeckwerftin telakalla Bremerhavenissa, Saksassa, vuonna 1989. Kuollutta painoa aluksella on 6 176 tonnia, ja autoja alukseen mahtuu kerrallaan 500. *Tom Sawyer* on rekisteröity Saksan lipun alle, ja sen kotisatama on Lyypekki. Nykyään alus liikennöi reitillä Trelleborg–Rostock.

Tom Sawyerin sisaralus on M/S *Huckleberry Finn*.

Käyttöhistoria
--------------

10. syyskuuta 1988 alus laskettiin vesille. 27. tammikuuta 1989 alus luovutettiin TT-Linen omistukseen, joka rekisteröi sen Saksan lipun alle. Kotisatamaksi tuli Hampuri. Tuolloin alus oli nimeltään *Robin Hood*. Seuraavana päivänä TT-Line aloitti liikennöinnin aluksella Travemünden ja Trelleborgin välillä. Joulukuun alussa 1992 *Robin Hood* meni Wärtsilän telakalle Turkuun, jossa siitä kunnostettiin matkustaja- ja autolautta.

Maaliskuun lopulla 1993 alus nimettiin *Nils Holgerssoniksi*. Huhtikuun alussa uudelleennimettynä se palasi takaisin Travemünde–Trelleborg -linjalle. Elokuussa 2001 laiva meni SSW Fähr- und Spezialschiffbau GmbH -nimiselle telakalle Bremerhaveniin, jossa siitä tehtiin ropax-alus.

12. lokakuuta 2001 alus sai nykyisen *Tom Sawyer* -nimensä. Muutaman päivän kuluttua tästä uudelleennimeämisestä *Tom Sawyer* siirtyi Trelleborgin ja Rostockin väliseen liikenteeseen. 21. tammikuuta 2004, aluksen ollessa Trelleborgissa, havaittiin aluksella vuoto öljytankin ja painolastitankin välissä. Öljyä ehti valua satama-altaaseen ennen kuin vuotokohta saatiin tukittua. Tämän tapahtuman jälkeen alus lähti korjaustöitä varten Rostockiin. Heinäkuussa 2007 aluksen kotisatamaksi muuttui Lyypekki.

Lähteet
-------

1. 1 2  Details for the ship Tom Sawyer Vesseltracker.com. Viitattu 28.3.2008. (englanniksi)
2. 1 2 3 4 5  M/S ROBIN HOOD Fakta om Fartyg.  Arkistoitu 26.9.2020. Viitattu 10.5.2008. (ruotsiksi)

Aiheesta muualla
----------------

* Fakta om Fartyg – M/S Robin Hood (Arkistoitu – Internet Archive) (ruotsiksi)
* The ferry site – M/F Tom Sawyer (englanniksi)
* Tom Sawyerista ja Huckleberry Finnistä TT-Linen sivuilla (Arkistoitu – Internet Archive) (englanniksi)
*Tämä artikkeli kertoo slovakialaisesta jalkapalloilijasta. Marek Čech on myös tšekkiläinen jalkapalloilija.*

**Marek Čech** (s. 26. tammikuuta 1983 Trebišov) on slovakialainen jalkapalloilija, pelipaikaltaan hyökkäävä keskikenttäpelaaja. Hän edustaa portugalilaista Boavistaa.

Ura
---

Čech aloitti uransa kotimaansa sarjassa Inter Bratislavassa, jossa hän voitti vuonna 2001 mestaruuden ja cupin. Hän pelasi seurassa neljä kautta ennen siirtymistä Sparta Prahaan, jossa hän voitti heti mestaruuden. Tämän jälkeen Čech siirtyi Portugalin suurseuraan Portoon, jossa hänestä tuli heti seuran avainpelaajia. Joukkue voitti Čechin aikana kahdesti pääsarjamestaruuden ja kerran cupin ja supercupin ja pääsi Mestarien liigaan.

Heinäkuussa 2008 Čech teki 1,4 miljoonan punnan sopimuksen Valioliiga-seura West Bromwich Albionin kanssa. Hän debytoi seurassa kauden avausottelussa Arsenalia vastaan. Joukkueen manageri Tony Mowbray nimitti Čechiä ammattilaiseksi ja hän kilpaili peliajasta Paul Robinsonin kanssa. Čech ei vakiinnuttanut paikkaansa avauskokoopanossa ja esiintyi vain 11 ottelussa. Seuran pudottua Mestaruussarjaan Čechistä tuli avauskokoonpanon jäseniä uuden valmentajan Roberto Di Matteon alaisuudessa. Hän teki kaudella kaksi maalia Plymouth Argylea vastaan joukkueen noustessa takaisin Valioliigaan.

Čech debytoi Slovakian maajoukkueen heinäkuussa 2004 Japania vastaan. Hän on edustanut joukkuetta vuosien 2006 ja 2010 MM-karsinnoissa. Joukkue eteni vuonna 2010 MM-lopputurnaukseen ja Čech valittiin joukkueeseen.

Saavutukset
-----------

  

**Inter Bratislava**

* Slovakian-mestaruus: 2000–2001
* Slovakian cup: 2000–2001

**Sparta Praha**

* Tšekin-mestaruus: 2004–2005

**Porto**

* Portugalin-mestaruus: 2005–2006, 2006–2007, 2007–2008
* Portugalin cup: 2005–2006
* Portugalin supercup: 2006

Lähteet
-------

1. ↑  Marek Čech National Football Teams -sivustolla (englanniksi)
2. 1 2  Marek Čech Soccerway-sivustolla (englanniksi)
3. 1 2  Marek Čech Transfermarkt-sivustolla (englanniksi)
4. 1 2 3 4  4 Marek CECH *FIFA.com*. FIFA.  Arkistoitu 12.6.2010. Viitattu 14.6.2010.  (englanniksi)
5. 1 2  Baggies sign Cech *wba.co.uk*.  16.7.2008. West Bromwich Albion. Viitattu 14.6.2010.  (englanniksi)
6. ↑  Arsenal vs WBA *wba.co.uk*.  16.8.2008. West Bromwich Albion. Viitattu 14.6.2010.  (englanniksi)
7. ↑  Boss pleased with Cech impact *wba.co.uk*.  21.8.2008. West Bromwich Albion. Viitattu 14.6.2010.  (englanniksi)
8. ↑  Marek Cech *Soccerbase*. Centurycomm Limited.  Arkistoitu 22.10.2012. Viitattu 14.6.2010.  (englanniksi)
9. ↑  West Brom 3 - 1 Plymouth *BBC Sport*.  12.9.2009. British Broadcasting Corporation. Viitattu 14.6.2010.  (englanniksi)

Slovakian joukkue – Jalkapallon MM-kilpailut 2010
1 Mucha |
2 Petráš |
3 Škrtel |
4 Čech |
5 Zabavník |
6 Štrba |
7 Weiss |
8 Kozák |
9 Šesták |
10 Sapara |
11 Vittek |
12 Perniš |
13 Hološko |
14 Jakubko |
15 Stoch |
16 Ďurica |
17 Hamšík |
18 Jendrišek |
19 Kucka |
20 Kopúnek |
21 Saláta |
22 Kuciak |
23 Pekarík |
Valmentaja Weiss
**Steven Halko** (s. 8. maaliskuuta 1974 Etobicoke, Ontario) on kanadalainen entinen ammattilaisjääkiekkoilija, pelipaikaltaan puolustaja.

Ura
---

NHL-seura Hartford Whalers varasi Halkon vuoden 1992 varaustilaisuuden kymmenennellä kierroksella, 225. varausvuorolla. Hän pelasi varausta edeltäneen kauden juniorisarja MTJHL:n Thornhill Thunderbirdsissä. Varauksensa jälkeen Halko lykkäsi ammattilaisuransa aloittamista neljä vuotta opiskellakseen Michiganin yliopistossa ja pelatakseen sen jääkiekkojoukkueessa Wolverinesissa yliopistosarja CCHA:ssa. Hän oli voittamassa 1996 yliopistourheilun kattojärjestö NCAA:n mestaruutta joukkueensa kapteenina ja valittiin mestaruusturnauksen tähdistökentälliseen. Lisäksi hänet nimettiin vuosina 1995 ja 1996 CCHA:n toiseen tähdistökentälliseen.

Halko aloitti ammattilaisuransa vuonna 1996 farmijoukkue Springfield Falconsissa AHL:ssä. Kaudella 1997–1998 hän debytoi NHL:ssä Carolina Hurricanesissa eli entisessä Hartford Whalersissä, mutta pelasi suurimman osan kaudesta AHL-seura Beast of New Havenissa, kuten myös kaudella 1998–1999. Kaudet 1999–2000 ja 2000–2001 Halko pelasi kokonaan NHL:ssä, kaksi seuraavaa jälleen enimmäkseen AHL:ssä.

Halko lopetti pelaajauransa vuonna 2003, kuuden NHL-kauden jälkeen. Hän pelasi NHL:n runkosarjassa yhteensä 155 ottelua ja teki niissä 15 tehopistettä, kaikki syöttöjä. NHL:n pudotuspeleissä hän pelasi neljä ottelua vuonna 1999 jääden ilman tehopisteitä. Halko on eniten otteluja NHL:ssä pelannut kokonaan maaleitta jäänyt pelaaja.

Jääkiekkouransa jälkeen Halko on työskennellyt rahoitusalalla. Hän aloitti vuonna 2003 Merrill Lynchin palveluksessa Caryssä, Pohjois-Carolinassa.

Perhe
-----

Halko on naimisissa ja hänellä on kaksi poikaa. Hän asuu perheineen Morrisvillessä, Pohjois-Carolinassa.

Lähteet
-------

* Steven Halko *Elite Prospects*. Everysport Media Group AB.  (englanniksi)
* Steven Halko Legends of Hockey -sivustolla (englanniksi)

### Viitteet

1. 1 2  Elite Prospects
2. 1 2 3  Legends of Hockey
3. 1 2 3  Steven Halko, CFP® Bank of America Corporation. Viitattu 12.11.2012. (englanniksi)
4. ↑  Kreiser, John: A look at some off-the-beaten-track NHL marks  22.7.2011. National Hockey League. Viitattu 12.11.2012. (englanniksi)

Aiheesta muualla
----------------

* Steven Halko The Internet Hockey Databasessa (englanniksi)
**Steven Cujic** (s. 16. marraskuuta 1984) on australialainen karateka. Hän on voittanut Japanin superraskaansarjan mestaruuden 2015.

Hänen isä on Nikola Cujic, joka voitti omalla aktiiviurallaan Australian mestaruuden ja edusti Australiaa myös MM-tasolla.

Kilpaura
--------

Marraskuussa 2003 Cujic oli mukana kolmipäiväisessä MM-turnauksessa Japanissa. Hän hävisi avauskierroksella Andrei Stepinille.

2006 Cujic aloitti vuoden voittamalla tammikuussa pronssia Yhdysvaltain mestaruuskisojen raskaassasarjassa.

2007 Cujic voitti Australian mestaruuden avoimessasarjassa voitettuaan loppuottelussa John Whittfordin. Sittemmin marraskuussa hän oli mukana World Openissa, jossa Cujicin turnaus päättyi ensimmäiselle kierrokselle.

2009 kesäkuussa Cujic tuli toiseksi All American Openissa hävittyään avoimensarjan loppuottelussa Krzysztof Habraszkalle. Hän oli samalla historian toinen australialainen, joka oli edennyt turnauksessa loppuotteluun saakka sitten 1998. Marraskuussa Cujic sijoittui 32 parhaanjoukkoon Japanin mestaruuskilpailuissa hävittyään viimeisessä ottelussaan Hiroki Kobayshille tuomariäänin.

2010 marraskuussa Cujic sijoittui 16 parhaanjoukkoon Japanin mestaruuskilpailuissa.

2012 Cujic sijoittui neljänneksi Japanin mestaruuskisoissa hävittyään superraskaansarjan pronssiottelun Satoru Arakille.

2013 huhtikuussa Cujic sijoittui MM-kisoissa neljänneksi hävittyään superraskaansarjan pronssiottelun Zahari Damjanoville.

2014 Cujic saavutti pronssia Japanin mestaruuskisoissa, kun hän kohtasi toistamiseen Satoru Arakin, jonka Cujic onnistui tällä kertaa voittamaan.

2015 Cujic saavutti Japanin superraskaansarjan mestaruuden voitettuaan loppuottelussa Satoru Arakin, jonka hän oli aiemmin kohdannut kahdesti.

Lähteet
-------

1. 1 2 3  The 11th World Open Karate Championship Draw *kyokushinkaikan.org* Viitattu 10.12.2019 (englanniksi)
2. ↑  Nikola Cujic *australiankyokushin.com* Viitattu 10.12.2019 (englanniksi)
3. ↑  Сборная России на Чемпионате Мира *superkarate.ru* Viitattu 28.5.2023 (venäjäksi)
4. ↑  US Championships - IKO *kyokushinresults.com* Viitattu 10.12.2019 (englanniksi)
5. ↑  Australian Open - IKO *kyokushinresults.com* Viitattu 10.12.2019 (englanniksi)
6. ↑  Tableux World 2007 Viitattu 10.12.2019 (ranskaksi)
7. ↑  All American Open - IKO *kyokushinresults.com* Viitattu 10.12.2019 (englanniksi)
8. ↑  41st All Japan Results (Arkistoitu – Internet Archive) *kyokushinaustralia.com* 22.11.2009 Viitattu 10.12.2019 (englanniksi)
9. ↑  42nd All Japan Results (Arkistoitu – Internet Archive) *kyokushinaustralia.com* 21.11.2010 Viitattu 10.12.2019 (englanniksi)
10. 1 2 3  All Japan Weight Category Tournament - IKO *kyokushinresults.com* Viitattu 10.12.2019 (englanniksi)
11. ↑  5th World Weight Category Championships *kyokushinresults.com* Viitattu 10.12.2019 (englanniksi)
Jupiterin kuulla Io:lla on voimakasta vuorovesilämpenemisestä aiheutuvaa vulkaanista toimintaa.
**Vuorovesilämpeneminen** on kitkan aiheuttamaa lämpenemistä planeetassa tai kuussa. Siinä lämpöä vapautuu taivaankappaleen kuoreen. Jupiterin kuu Io on vulkaanisesti aktiivisin taivaankappale Aurinkokunnassa. Siinä ei ole kraattereita, koska vuorovesivoimat muovaavat pintaa jatkuvasti. Sen kiertoradan eksentrisyydestä, mikä on tulosta keskiliikeresonanssista, aiheutuu siihen pituuden vaihtelua noin 100 m saakka. Kiertäessään Jupiteria kitka, joka syntyy vuorovesivenymisestä lämmittää sen sisustaa. Samankaltainen, mutta heikommin ilmenevänä kehityskulun teoretisoidaan sulattaneen Jupiterin seuraavan suuren kuun Europan alhaisimmat kerrostumat. Saturnuksen kuun Enceladuksen on samaan tapaan oletettu omaavan nestemäisen meren sen jäisen pinnan alla. Sen kryotulivuorista purkautuu jatkuvasti ainesta. Niiden voimanlähteenä pidetään kitkaa, joka syntyy sen jäisen maankuoren siirtymisen takia.

Vuorovesilämmityksen määrän {\displaystyle q\_{tid}} voi laskea seuraavalla kaavalla.

{\displaystyle q\_{tid}=63} \rho  {\displaystyle n^{5}} {\displaystyle r^{4}} {\displaystyle e^{2}/(38} \mu  {\displaystyle Q)}
Missä \rho  on taivaankappaleen keskitiheys, n kappaleen keskiliike, r on kappaleen säde, e on kiertoradan epäkeskisyys, \mu  on leikkauskerroin Q on dimensioton häviökerroin. Vuorovesilämmityksen osaa kuvataan joskus dimensiottomalla suureella C, joka on yhtä kuin vuorovesilämmityksen osamäärä ja sisäisen lämmityksen määrä.

Katso myös
----------

* Kryovulkanismi
* Vuorovesilukkiutuminen
* Vuorovesilukkiutunut planeetta

Lähteet
-------

1. ↑  Peale, S. J. / Cassen P. / Reynolds, R. T.: Melting of Io by Tidal Dissipation.  *Science*, 2.3.1979, 203. vsk, nro 4383, s. 892-894.  American Association for the Advancement of Science. PubMed:17771724. doi:10.1126/science.203.4383.892. Bibcode:1979Sci...203..892P. Tutkimus. Viitattu 19.2.2016.  (englanniksi)
2. ↑  Peale, S. J.: Tidally Induced Volcanism.  *Celestial Mechanics and Dynamical Astronomy*, Syyskuu 2003, 87. vsk, nro 1, s. 129-155. doi:10.1023/A:1026187917994. ISSN 1572-9478. Tutkimus. Viitattu 19.2.2016.  (englanniksi)
3. ↑  Czechowski, Leszek: Parameterized model of convection driven by tidal and radiogenic heating.  *Advances in Space Research*, 2006, 38. vsk, nro 4, s. 788–793. doi:10.1016/j.asr.2005.12.013. ISSN 0273-1177. Tutkimus. Viitattu 19.2.2016.  (englanniksi)
Steve Williams 1976.
**Steve Williams** (s. 13. marraskuuta 1953) on yhdysvaltalainen pikajuoksija, joka sivusi 1970-luvulla neljä kertaa 100 metrin ja kerran 200 metrin käsiajanoton maailmanennätystä.

Williams sivusi 100 metrin maailmanennätystä 9,9 s Westwoodissa 21. kesäkuuta 1974, Sienassa 16. heinäkuuta 1975, Berliinissä 22. elokuuta 1975 ja Gainesvillessä 27. maaliskuuta 1976. 200 metrin käsiajanoton maailmanennätystä 19,8 hän sivusi Eugenessa 7. kesäkuuta 1975.

Williams voitti maailmancupissa 100 metriä ja 4 × 100 metrin viestin Düsseldorfissa 1977 sekä sijoittui pikaviestissä kolmanneksi Roomassa 1981.

Williams voitti Zürichin Weltklasse -kilpailuissa 100 metriä 1977 ja 1978, 200 metriä 1975, 1978 ja 1980, Berliinin ISTAF-kilpailuissa 100 metriä 1975 ja 1978, Brysselin Memorial Van Damme -kilpailuissa 100 metriä 1977 sekä Oslon Bislett Gamesissa 100 metriä 1974.

Williams juoksi sähköajanoton ennätyksikseen 100 metrillä 10,07 Zürichissä 16. elokuuta 1978 ja 200 metrillä 20,16 Stuttgartissa 26. elokuuta 1975. Sisäradoilla hän juoksi 60 metriä parhaimmillaan aikaan 6,64 Long Beachissa 6. tammikuuta 1979.

Lähteet
-------

1. 1 2 3 4 5  Steve Williams Kansainvälinen yleisurheiluliitto.  (englanniksi)
2. 1 2 3 4  Steve Williams Tilastopaja (vaatii kirjautumisen, maksullinen palvelu).  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Helsinki Expert** on Helsingissä toimivan matkailupalveluyritys Strömma Suomi Oy:n palvelu. Se on perustettu vuonna 1940*lähde?*. Helsinki Expert tuottaa, myy ja markkinoi palveluita Helsingissä vieraileville matkailijoille sekä kokouksia, konferensseja ja erilaisia tilaisuuksia järjestäville kotimaisille ja ulkomaisille yrityksille ja yhteisöille. Yrityksen omisti*milloin?* Helsingin matkailusäätiö. Yrityksen liikevaihto on noin 5 miljoonaa euroa vuodessa.*lähde?* Ympärivuotisen henkilökunnan määrä on noin 25.*lähde?*

Helsinki Expertin matkailupalveluita ovat Helsinki-kortti, erilaiset kiertoajelut ja Helsinki This Week -lehti. Helsinki Expert järjestää matkailijoille erilaisia retkiä ja tutustumiskäyntejä pääkaupunkiseudulla ja lähialueella. Se järjestää myös matkoja Helsingistä Lappiin, Tallinnaan, Pietariin ja Tukholmaan.*lähde?*

Helsinki Expert tarjoaa yrityksille ja yhteisöille opaspalveluita ja kuljetuksia. Opaspalveluita Helsinki Expert tuottaa lähes 30 kielellä*lähde?*. Palveluita ovat myös erilaiset kongresseihin ja yritystapahtumiin liittyvät oheisohjelmat, kuten kiertoajelut, kävelyretket ja tutustumismatkat lähialueille. Kongressin tai yritystapahtuman järjestäjät voivat hankkia kaikki tapahtumaan liittyvät palvelut avaimet käteen –periaatteella Helsinki Expertistä*lähde?*.

Helsinki Expertillä on asiakaspalvelupisteet Helsingin päärautatieasemalla sekä Helsingin kaupungin matkailu- ja kongressitoimiston tiloissa Esplanadilla. Lisäksi sillä on kesäaikana myyntikioski Esplanadin puistossa sekä laivamatkustajille Viking Linen ja Silja Linen matkustajaterminaaleissa.

Historia
--------

Helsinki Expertin juuret ovat vuosina 1940-2012 toimineessa Helsingin Matkailuyhdistyksessä*lähde?*. Kaupallisten toimintojen ja palveluiden merkitys Helsingin matkailuyhdistyksessä kasvoi vuosien saatossa keskeiseksi. Samaan aikaan yhdistyksen jäsenmäärä laski vähitellen ja oli lopulta vain murto-osa huippuvuosista. Tämän kehityksen seurauksena Helsingin matkailuyhdistys päätti vuonna 2004 yhtiöittää yhdistyksen liiketoiminnan Helsinki Expert Oy:ksi, jonka koko osakekannan Helsingin Matkailuyhdistys aluksi omisti. Muutamaa vuotta myöhemmin vuonna 2007 yhdistys siirsi Helsinki Expert Oy:n koko osakekannan sekä muun omaisuutensa perustamalleen Helsingin matkailusäätiölle, joka vuonna 2009 omisti Helsinki Expert Oy:n kokonaisuudessaan.*lähde?* Joulukuussa 2012 yritys liitettiin Strömma-ryhmään ja sen nimeksi muutettiin Strömma Finland Oy.

Lähteet
-------

1. ↑  Strömma Helsinki Oy sulautuu Helsinki Expert Oy:öön 1.12.2012, Strömma Finland Oy:n tiedote 1.12.2012

Aiheesta muualla
----------------

* Helsinki Expert -sivusto, Strömma Finland Oy
* Matkailuyhdisten toiminta; Suomen Matkailijayhdistys SMY ry (Arkistoitu – Internet Archive)
* Helsingin Matkailusäätiön sivusto
**Näkymä** (engl. *view*) on tietokantajärjestelmään määriteltävä johdettava taulu. Näkymä määritellään tietokantakyselynä, jolla on yksilöllinen nimi. Näkymät ovat siten *virtuaalisia* tulosjoukkoja (tauluja), koska niiden tieto kerätään fyysisesti tietokannassa olevista tauluissa (*base tables, physical tables*) olevista tiedoista. Joissakin tietokantajärjestelmissä näkymät voivat olla myös väliaikaisia, eli ne poistetaan istunnon päätteeksi.

Tavallisen näkymän kysely ajetaan joka kerta kun sitä (näkymän tunnistetta) kutsutaan. Näin ollen näkymien data on ajantasaista. 

Näkymien tarjoamia etuja ja hyviä puolia ovat mm:

* Yksinkertaistaa kyselyjen tekemistä kun kyselyn tulosjoukkoon päästään käsiksi vain käyttämällä sen nimeä (ks. esimerkki alempana).
* Yksinkertaistaa asiakkaan (client) työtä, kun tarvittava kysely on jo määritetty tietokantaohjelmiston sisällä. Esimerkiksi ohjelmoijan ei tarvitse osata kirjoittaa haluamaansa SQL-kyselyä tai edes ymmärtää sen toiminnasta.
* Näkymät vievät hyvin vähän tilaa. Tallentamiseen tarvitaan vain itse kyselyn koodi.
* Turvallisuus. Tietyille käyttäjille voidaan sallia oikeudet lukea ja/tai hallita näkymiä, ei itse fyysisiä tauluja joista tieto on peräisin.

Esimerkki
---------

| Fyysinen taulu (`henkilot`) |
| --- |
| id | etunimi | sukupuoli | syntymavuosi |
| 1 | Aatu | M | 1991 |
| 2 | Bella | N | 1992 |
| 3 | Caro | N | 1993 |
| 4 | Daniel | M | 1994 |
| 5 | Elli | N | 1950 |

Näkymän (nimeltä `naiset`), jonka tulosjoukko sisältää vain naispuoliset taulun `henkilot` rivit, luominen onnistuisi seuraavasti:

```
CREATE VIEW naiset AS SELECT \* FROM henkilot WHERE sukupuoli='N';

```
Kun näkymä on onnistuneesti luotu tietokannanhallintajärjestelmään, voidaan tulosjoukkoon viitata käyttäen näkymän nimeä. Esimerkiksi seuraavan kyselyn tuloksessa olisi vain yksi rivi jonka avain on ID 3.

```
SELECT \* FROM naiset WHERE syntymavuosi >= 1993;

```

Materialized View
-----------------

Näkymä, jonka data muodostetaan esimerkiksi kerran vuorokaudessa ja jonka data siten tallennetaan fyysisenä kopiona, kutustaan *Materialized View*:ksi (ei virallista suomenkielistä termiä). Tällaisen näkymän etu on puhtaasti suoritusnopeudessa, sillä näkymän kyselyä ei ajata joka kerta kun sitä kutsutaan, vaan sama tulosjoukko voidaan antaa nopeasti tietokantaohjelmiston muistista. Fyysisen näkymän haittapuolena on sen antama mahdollisesti epäajantaisenen tieto, mutta se soveltuu hyvin tilanteiisiin joissa tiedon ei tarvitse olla täysin ajantasaista. Materialisoitu näkymä voidaan uudelleenlaskea esimerkiksi kerran vuorokaudessa.

Esimerkkitilanne voisi olla tilanne, jossa vuorokauden myyntitilastot tallennetaan fyysiseen näkymään. Fyysinen näkymä koostetaan siten kerran vuorokaudessa. Fyysinen tallentaminen on laskennallisesti tehokkaampaa, sillä vanhat myyntitilastot tuskin muuttuvat, joten yhteenvedon tallentaminen on hyödyllisempää fyysisesti, kuin että se laskettaisiin joka kerta erikseen.

Lähteet
-------

1. ↑  Näkymät *cs.helsinki.fi*. Viitattu 26.6.2019.
2. ↑  PostgreSQL: Documentation: 9.3: Materialized Views *www.postgresql.org*. Viitattu 8.8.2018. (englanniksi)
**Francesc Xavier Bultó** (17. toukokuuta 1912 – 5. elokuuta 1998) oli katalonialainen liikemies, jonka perustamissa yrityksissä tehtiin Montesa- ja Bultaco-merkkisiä moottoripyöriä. Moottoripyöräilyn maailmassa hänet tunnetaan paremmin nimellä **Paco Bultó**.

Bultó syntyi Barcelonassa perheeseen, joka toimi tekstiilialalla. Hän perusti vuonna 1940 isänsä rahoituksen turvin ensimmäisen yrityksensä, jossa valmistettiin paitoja. Vuonna 1944 hän yhdisti voimansa Pere Permanyerin kanssa ja he alkoivat tuottaa Montesa-merkkisiä moottoripyöriä. Permanyer johti yritystä ja Bultólla oli 11% osakekannasta. Montesan pyörät olivat kevyitä kaksitahtimoottorilla toimivia pyöriä, jotka voittivat kilpailuissa raskaammat englantilaiset nelitahtipyörät.

Vuonna 1958 Espanjan hallitus kiristi yritysten asemaa, ja Permanayer halusi reagoida tähän lopettamalla kilpapyörien valmistamisen. Bultón mielestä kilpailumenestys oli ensiarvoisen tärkeää yrityksen maineelle, "markkinat seuraavat ruutulippua". Näkemyserot johtivat siihen, että Bultó perusti oman yrityksen, jonka ensimmäinen Bultaco-pyörä tuli myyntiin 1959. Tuotanto jatkui Bultón perheen kotitilalla, ja Paco Bultón lapset koeajoivat jokaisen prototyypin ennen kuin ne tuotiin markkinoille.

Vuonna 1987 perhe myi merkin Derbi-Piaggio -ryhmälle.

* Montesa A-45 98cc vuodelta 1945Montesa A-45 98cc vuodelta 1945
* Bultaco Tralla 101 125cc vuodelta 1959Bultaco Tralla 101 125cc vuodelta 1959

Lähteet
-------

1. 1 2 3  Paco Bultó - La pasión por la moto (arkistoitu versio) Diarios de Una Bultaco.  Arkistoitu 22.2.2014. Viitattu 22.3.2014. (espanjaksi)
2. 1 2 3  Motocicletas que perviven en el recuerdo (arkistoitu versio) Empezar Desde Tres S.L..  Arkistoitu 22.3.2014. Viitattu 22.3.2014. (espanjaksi)
**Suomen linnut – Harrastajan opas** on Lasse J. Laineen kirjoittama lintuharrastajan opas. 

Sen lähtökohtana on vuonna 2004 ilmestynyt *Lintuharrastajan opas*. Tähän uudistettuun painokseen on tehty laajennuksia ja uudistuksia, ja lähes kaikki kuvat ovat uusia.

Kirja jakautuu seuraaviin osiin:

* Välineet ja havainnointi
* Lajintuntemus
* Rakenne ja aistit
* Lentäminen
* Levinneisyys ja elinympäristöt
* Pesiminen
* Käyttäytyminen
* Ravinto ja saalistus
* Muutto
* Miten harrastan lintuja

Arviot
------

Risto Kormilainen kirjoittaa Kaltiossa, että kyseessä ei ole varsinainen tunnistusopas, vaikka kirja käy sellaiseenkin. Laine opastaa harrastajaa välineiden hankkimisessa, joista tärkein on kiikari tai kaukoputki. Sitten hän kertoo linnun rakenteesta ja muusta olemuksesta sekä käyttäytymisestä, saalistuksesta ja ravinnosta. Linnuista on myös levinneisyystietoja. Lopussa on vinkkejä siitä, miten lintuja voi auttaa selviytymään. Kormilainen kiittää Laineen tyyliä ja asiantuntemusta, ja hän toteaa että aloittelevalle harrastajalle kirjasta muodostuu elämysmatkaopas.

Jan Södersved huomauttaa Linnut-lehdessä, että kirja muodostaa parin kaksi vuotta aiemmin ilmestyneen *Suomen linnut – Tunnistusopas* -nimisen kirjan kanssa. Södersved toteaa, että ulkoasultaan täysin muuttunut kirja on taitoltaan miellyttävämpi ja ilmavampi kuin sen aiempi versio. Pienenä miinuksena hän mainitsee saapumistilastojen vanhentuneisuuden, kun leudot talvet ovat muuttaneet kevään kulkua.

Etelä-Saimaan Leena Härkönen kehuu kirjaa mutta sanoo, että aloitteleva harrastaja saattaa uupua yksityiskohtiin. "Jos harrastuksessa haluaa edetä, tietoa kaipaa lisää, ja Laineelta sitä löytyy", hän kuitenkin toteaa. Vielä hän muistuttaa, ettei kaikkia lintuja ole pakko tunnistaa, mikä voi innokkaalta aloittelijalta unohtua.

Lähteet
-------

1. ↑  Suomen linnut – Harrastajan opas, s. 6
2. ↑  Risto Kormilainen, Maailma lintujen silmin, (Arkistoitu – Internet Archive) Kaltio, viitattu 9.8.2017
3. ↑  Jan Södersved, Linnuista ja lintuharrastuksesta, Linnut-lehti 2/2017 s. 44
4. ↑  Leena Härkönen: Tuhti paketti lintutietoa, (Arkistoitu – Internet Archive) Etelä-Saimaa 27.4.2017, viitattu 9.8.2017
Francesca Bonnemaison i Farriols vuonna 1892
**Francesca Bonnemaison i Farriols** (1872–1949) oli Espanjan katalonialainen kirjastonhoitaja ja aikuiskasvattaja, joka edisti naisten asemaa koulutuksessa. Vuonna 1909 hän perusti naisille tarkoitetun kulttuuri- ja kirjastokeskuksen. Keskuksen tavoitteena oli yhdistää "mielenkiintoinen ja hauska", ja se edisti sekä tieteitä, taiteita että kädentaitoja. Sen työpajat saivat vaikutteita arts and crafts -liikkeen toiminnasta muualla Euroopassa. Vuonna 1922 avattiin keskuksen uudet tilat, joihin mahtui opiskelemaan 30 000 naista. Francon aikana keskus päätyi muuhun käyttöön, mutta vuonna 2003 se palautettiin alkuperäiseen käyttötarkoitukseen.

Bonnemaison organisoi *Lliga Regionalista* -puolueen naisjärjestön. Hän kirjoitti *La Veu de Catalunya* -lehteen nimimerkillä *Franar*. Miehensä kuoleman jälkeen Bonnemaison kävi kiivasta kirjeenvaihtoa Francesc Cambón kanssa.

Bonnemaisonin perustaman kirjaston nimi on nykyisin *Biblioteca Francesca Bonnemaison*.

Lähteet
-------

1. 1 2  Francesca Bonnemaison i Farriols Gran Enciclopèdia Catalana. Viitattu 25.3.2014. (katalaaniksi)
2. ↑  La biblioteca popular Francesca Bonnemaison Generalitet de Catalunya. Viitattu 25.3.2014. (katalaaniksi)
3. ↑  Biblioteca Francesca Bonnemaison *w110.bcn.cat*. Viitattu 25.3.2014.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Katalonia
* Saksa
* Yhdysvallat

 |

 |
**Timothy Leroy "Tim" Lincecum** (s. 15. kesäkuuta 1984 Bellevue, Washington) on yhdysvaltalainen baseballpelaaja, joka pelasi kaudet 2007–2015 MLB-liigan San Francisco Giantsissa ja uransa viimeisen kauden 2016 Los Angeles Angelsissa. Hänen pelipaikkansa oli syöttäjä.

Lincecum on kolminkertainen World Series -mestari.

MLB-ura
-------

Ennen ammattilaisuraansa Washingtonin yliopistossa pelannut Lincecum on varattu kolmesti MLB:n varaustilaisuudessa. Chicago Cubs varasi hänet 58. kierroksella vuonna 2003, ja Cleveland Indians kaksi vuotta myöhemmin 42. kierroksella, mutta molemmilla kerroilla Lincecum valitsi yliopiston ammattilaiskenttien sijaan. Kolmannella kerralla vuonna 2006 San Francisco Giants varasi hänet ykköskierroksella, koko tilaisuuden kymmenentenä pelaajana.

Lincecum voitti National Leaguen parhaalle syöttäjälle jaettavan Cy Young -palkinnon kahdesti peräkkäin, 2008 ja 2009. Lisäksi hänet valittiin tähdistöotteluun neljästi viiden ensimmäisen MLB-vuotensa aikana. Giantsissa Lincecum voitti kolmasti World Seriesin ja oli aina yksi avainpelaajista matkalla mestaruuteen.

Giants ja Lincecum tekivät lokakuussa 2013 kahden vuoden mittaisen jatkosopimuksen, arvoltaan 35 miljoonaa dollaria.

Lincecum tunnettiin omintakeisesta heittotekniikastaan sekä kevyestä ruumiinrakenteestaan. Hänen lempinimensä on "The Freak".

Lähteet
-------

1. 1 2 3 4 5  Tim Lincecum *baseball-reference.com*. Sports Reference LLC. Viitattu 27.10.2018. (englanniksi)
2. 1 2 3  Tim Lincecum #44 MLB. Viitattu 27.10.2018. (englanniksi)
3. 1 2 3  Associated Press: Tim Lincecum gets 2 years, $35M *ESPN*.  22.10.2013. ESPN Inc.. Viitattu 23.10.2013. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
**Tim Krabbé** (s. 13. huhtikuuta 1943 Amsterdam, Alankomaat) on alankomaalainen toimittaja ja kirjailija. Psykologiaa Amsterdamin yliopistossa opiskellut Krabbé on työskennellyt toimittajana ja kirjailijana vuodesta 1967 alkaen. Hänen kirjallinen tuotantonsa on pääosin fiktiivistä lukuun ottamatta hänen harrastustaan shakkia käsitteleviä teoksia. Lisäksi häneltä ilmestyi vuonna 2012 Columbinen koulusurmia käsittelevä tietoteos.

Krabbén tunnetuin romaani on *Jäljettömiin* (*Het gouden ei*, 1984), josta George Sluizer on tehnyt kahdesti elokuvan. Kirja on Krabbén teoksista ainoa suomennettu. Hollantilaiseen elokuvaan *Kadonnut* Krabbé on laatinut käsikirjoituksen. Myös hänen teoksistaan *Flanagan of het einde van een beest* (1970), *Red Desert Penitentiary (1975)* ja *De grot* (1997) on tehty elokuvat.

Krabbé on peräisin taiteilijasuvusta. Hänen isänsä ja isoisänsä olivat taidemaalareita ja äiti kirjailija ja kääntäjä. Veli Jeroen Krabbé on näyttelijä.

Lähteet
-------

1. 1 2  Krabbén henkilökuva *timkr.home.xs4all.nl*. Viitattu 18.6.2012. (englanniksi)
2. ↑  Fennica-tietokanta, Jäljettömiin.[vanhentunut linkki]


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Belgia
* Yhdysvallat
* Japani
* Korea
* Alankomaat
* Puola

 |
|  |
| Taiteenala | 
* RKD Artists

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Matej Moravčík** (s. 3. syyskuuta 1996 Liptovský Mikuláš, Slovakia) on slovakialainen jääkiekkopuolustaja, joka pelaa kotimaassaan Extraliga-joukkue HK 32 Liptovský Mikulášissa. Hän on aiemmin organisaationsa, SM-liigajoukkue JYPin urheilutoimenjohtaja Jukka Holtarin mukaan tasaisen varma puolustava puolustaja.

Ura
---

### Seuraura

Moravčík on HK 32 Liptovský Mikulášin kasvatti. Hän debytoi miesten peleissä kaudella 2013–2014, josta Moravčík vietti suurimman osan Slovakian toiseksi korkeimmalla sarjatasolla 1. hokejová liga SR:ssä HK Orange 18:n paidassa. Kevätkautensa hän vietti lähinnä Liptovský Mikulášin A-nuorissa. Kaudella 2014–2015 Moravčík debytoi seuran miesten joukkueessa pelaten 1. ligassa 34 runkosarjaottelua tehopistein 1+5=6. Noin puolet kaudestaan hän vietti Liptovský Mikulášin A-nuorissa, joiden tehokkain puolustaja Moravčík oli tehoilla 5+13=18.

Kaudella 2015–2016 Moravčík pelasi HK Orange 20:n paidassa Extraligaa ja 1. ligaa, joista ensimmäisessä sarjassa hänen pelasi tulokaskautensa aikana 19 runkosarjaottelua ilman tehopisteitä. Kesken kauden, helmikuussa 2016 Moravčík siirtyi loppukauden sopimuksella Mestis-joukkue JYP-Akatemiaan.

Moravčík palasi kaudeksi 2016–2017 vuoden mittaisella sopimuksella Extraligaan nousseeseen kasvattajaseuraansa HK 32 Liptovský Mikulášiin.

### Maajoukkueura

Moravčík pelasi alle 20-vuotiaiden MM-kilpailuissa vuonna 2016, alle 18-vuotiaiden MM-kilpailuissa vuonna 2014 sekä alle 18-vuotiaiden Ivan Hlinkan muistoturnauksessa vuonna 2013.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | HK 32 Liptovský Mikuláš | Slovakia U20 | 4 | 1 | 1 | 2 | 0 | 5 | 0 | 3 | 3 | 6 | U18 | 5 | 0 | 0 | 0 | 6 |
|  | HK Orange 18 | Slovakia I | 44 | 2 | 5 | 7 | 34 | - | - | - | - | - |
| 2014–2015 | HK 32 Liptovský Mikuláš | Slovakia U20 | 32 | 5 | 13 | 18 | 78 | 12 | 6 | 5 | 11 | 14 |
|  | HK 32 Liptovský Mikuláš | Slovakia I | 34 | 1 | 5 | 6 | 16 | - | - | - | - | - |
| 2015–2016 | HK Orange 20 | Slovakia I | 11 | 2 | 2 | 4 | 8 | - | - | - | - | - | JMM | 5 | 0 | 0 | 0 | 2 |
|  | HK Orange 20 | SloEL | 19 | 0 | 0 | 0 | 10 | - | - | - | - | - |
|  | JYP-Akatemia | Mestis | 7 | 1 | 1 | 2 | 8 | - | - | - | - | - |
| 1 kausi | yhteensä | SloEL | 19 | 0 | 0 | 0 | 10 | - | - | - | - | - |
| 1 kausi | yhteensä | Mestis | 7 | 1 | 1 | 2 | 8 | - | - | - | - | - |

Lähteet
-------

* Matej Moravčík The Internet Hockey Databasessa (englanniksi)
* Matej Moravčík *Elite Prospects*. Everysport Media Group AB.  (englanniksi)

### Viitteet

1. 1 2  JYP-Akatemia vahvistuu slovakkipuolustajalla *Jatkoaika.com*.  6.2.2016. Jatkoaika r.y. Viitattu 6.2.2016.
2. 1 2 3  Matej Moravčík *Elite Prospects*. Everysport Media Group AB.  (englanniksi)
*Puolustaja* vuonna 2013.
**Puolustaja** on Johannes Haapasalon vuonna 1908 valmistunut pronssiveistos, joka sijaitsee Raahen Härkätorilla. Teoksessa on alaston, polvistuneena kyyristynyt mies, joka suojaa vasemmalla kädellään ja kämmenellään päätään ja pitelee oikeassa kourassaan, taakse ojennetussa kädessä olevaa kiveä.

Taustaa
-------

Mikkelistä kotoisin oleva Johannes Haapasalo oli alkuperäiseltä nimeltään Kääriäinen. Opiskellessaan Helsingissä hän osallistui armeijan kutsuntalakkoihin, joilla vastustettiin Suomen russifikaatiota. Välttääkseen kutsunnat Venäjän armeijaan hän muutti nimensä Haapasaloksi, mutta joutui kieltäytymisensä takia keskeyttämään opintonsa ja pakenemaan ulkomaille. Hän opiskeli aluksi Kööpenhaminan taideakatemiassa ja sitten Académie Colarossissa Pariisissa. Vuonna 1906 Haapasaalo opiskeli myös Aguste Rodinin oppilaana. *Puolustaja* teos valmistui vuonna 1908.

Sen jälkeen Haapasalo muutti Helsinkiin. Hän matkusti vielä vuonna 1911 vuodeksi opiskelemaan Brysseliin saatuaan kutsun Brysselin Salongin ja Pariisin Union Internationale des Beaux-Arts et des Lettres'n jäseneksi. *Puolustaja* oli esillä bäyttelyssä Brysselissa, mutta teosta ei saatu kuljetettua näyttelyn jälkeen Suomeen, joten se haudattiin Belgiassa hiekkaan suojaksi ensimmäiseltä maailmansodalta.

Vahingoittumattomana säilynyt teos kuljetettiin sodan jälkeen Suomeen, jossa sen osti vuorineuvos John Grundström, jota Raahessa kutsuttiin Sokeri-Jussiksi. Raahessa syntynyt Grundström lahjoitti *Puolustajan* Raahen kaupungille. Lahjoitukseen liittyi ehto, että kaupunki sijoittaa patsaan Härkätorille hänen talojensa kohdalle ja että kaupunki sitoutuu lyhyessä ajassa rakentamaan ja muuttamaan luonnontilassa olleen Härkätorin puistoksi.

Ympäristö
---------

Lehtori Emil Koskinen suunnitteli Härkätorin puiston pohjapiirroksen ja asemakaavan käytävineen. Alue muutettiin puistoksi 1936 – 1938. *Puolustaja* paljastettiin Raahessa vuonna 1946 sembramäntyjen ja siperankuusten ympäröimällä aukiolla.

Lähteet
-------

1. ↑  Johannes Haapasalo *kansallisbiografia.fi*.
2. 1 2 3  Puolustaja-patsas Raahen Härkätorilla *raahenmatkailuoppaat.fi*.
**Puolustusvoimien teknillinen tutkimuslaitos** (lyhenne **PvTT**) oli Ylöjärven Lakialassa ja osittain Riihimäellä sijaitseva Pääesikunnan alainen sotilaslaitos, joka tuotti puolustusvoimien ja maanpuolustuksen kehittämiseksi ja päätöksenteon tueksi elektroniikan ja informaatiotekniikan, suojan sekä asetekniikan tutkimuspalveluita. Puolustusvoimien tutkimustoiminnan uudelleenjärjestelyssä teknillisen tutkimuslaitoksen tilalle perustettiin Puolustusvoimien tutkimuslaitos vuonna 2014.

Laitokseen kuului elektroniikka- ja informaatiotekniikkaosasto, räjähde- ja suojelutekniikkaosasto, asetekniikkaosasto ja hallinto-osasto. Elektroniikka- ja informaatiotekniikkaosasto (*PVTTEI-OS*) sijaitsi Riihimäellä.

Laitos syntyi vuoden 1999 alussa yhdistettäessä Puolustusvoimien tutkimuskeskus ja Sähköteknillinen tutkimuslaitos. Näistä ensimmäinen oli toiminut jo vuodesta 1974 Lakialassa. Organisaatiomuutoksen yhteydessä syntyi myös Siiviiliräjähteiden tarkastuslaitos (Explosives Notified Body).

Historia
--------

Laitoksen edeltävät nimet ovat Sähköteknillisen koulun koeasema (KoeAs/SähkötK) vv. 1956-63 ja Puolustusvoimien tutkimuskeskus. Myös Puolustusvoimien Kemian Laboratorio, aikaisempi nimi 40-luvulla Puolustuslaitoksen kemiallinen Laboratorio (*Pl.KemL*) on hoitanut alan tehtäviä aikaisemmin.

Laitoksen johtajat
------------------

* diplomi-insinööri Risto Ivars 1956-61
* insinöörieversti Jouni Koivisto 1961-89, KoeAs päällikkö -1963
* insinöörieversti (1989) Reijo Marjanen 1989-96
* insinöörieverstiluutnantti Tapio Jäppinen 1996-97
* insinöörieverstiluutnantti Tapio Halkola 1997-98
* eversti (1998) Alpo Julkunen 1998-2003
* insinöörieversti (2002) Ilkka Jäppinen 2003-06
* eversti (2002) Esa Lappalainen 2006-07
* insinöörieversti (2008), tekniikan tohtori Mika Hyytiäinen 1.1.2008 – 31.8.2012
* insinöörieversti (2012) Jyri Kosola PvTT 1.9.2012 – 31.12.2013

Katso myös
----------

* Puolustusvoimauudistus 2012-15

Lähteet
-------

1. 1 2   (Arkistoitu – Internet Archive)

*
Intialainen muurahaiskävyn suomuista tehty suomuhaarniska Rajasthanista, 1800-luvun alku
**Suomuhaarniska** (tai -panssari) on haarniska, joka koostuu kalan suomuja muistuttavista pienistä panssarilevyistä, jotka on kiinnitetty toisiinsa ja taustakankaaseen päällekkäisiksi riveiksi. Suomuhaarniskoja on valmistettu pronssista, raudasta ja teräksestä, sarvesta, nahasta (sellaisenaan tai keittämällä kovitetusta), muurahaiskävyn suomuista ym.

Kappale roomalaista suomuhaarniskaa, *lorica squamata*

Historia
--------

Suomuhaarniskat saivat alkunsa muinaisessa Lähi-idässä, mahdollisesti Hurri-Mitannissa. Varhaisin tunnettu tieto niistä on egyptiläisessä hautamaalauksessa 1400-luvulta eaa.

Aikalaislähteiden mukaan skyytit käyttivät pronssisia ja rautaisia suomuhaarniskoja, ja hautalöydöt vahvistavat tämän. Roomalaiset käyttivät suomuhaarniskoja (*lorica squamata*) joiden suomut olivat rautaa tai messinkiä. Ne olivat käytössä useita satoja vuosia, mutta yleisimpiä 100- ja 200-luvuilla jaa. Suomuhaarniskoja käytettiin Euroopassa varhaiskeskiajalle asti.

Suomuhaarniskat olivat käytössä Persiassa pitkään. Ne mainitaan jo Herodotoksen kuvauksissa persialaissodista, ja sassanidien katafraktit käyttivät suomuhaarniskoja ratsujensa suojana.

Itä-Aasiassa suomuhaarniskoja on käytetty mm. Kiinassa ja Koreassa. Japanissa suomuhaarniskat valmistettiin kovitetusta nahasta ja niitä kutsuttiin nimellä *gyorin kozane*, "kalansuomuhaarniska".

Vertailut muihin haarniskoihin
------------------------------

Suomuhaarniska suojaa pistoilta ja tylppien aseiden iskuilta rengashaarniskaa paremmin. Se on myös halvempi valmistaa, mutta ei yhtä taipuisa, joten rengashaarniska tarjoaa kattavamman suojan. Suomuhaarniska oli harvinainen keskiajan Euroopassa, mutta lamellihaarniskan tavoin oli yleinen Aasiassa.

Kuvia
-----

* Skyyttiratsumies pronssisessa suomuhaarniskassa.Skyyttiratsumies pronssisessa suomuhaarniskassa.
* Daakialainen soturi suomuhaarniskassa; yksityiskohta Trajanuksen pylväästä.Daakialainen soturi suomuhaarniskassa; yksityiskohta Trajanuksen pylväästä.
* Japanilaista suomuhaarniskaa samuraikypärän niskasuojuksesta.Japanilaista suomuhaarniskaa samuraikypärän niskasuojuksesta.
* Korealainen suomuhaarniska.Korealainen suomuhaarniska.
* Historian elävöittäjä Sassanidien ajan katafraktin varusteissa.Historian elävöittäjä Sassanidien ajan katafraktin varusteissa.

Lähteet
-------

1. 1 2 3  Connolly, P. Gillingham, J. ja Lazenby , J.: *The Hutchinson Dictionary of Ancient and Medieval Warfare*, s. 285. Routledge, 1999. ISBN 9781135936747. (englanniksi)
2. ↑  J.W. Allan: Armor *Encyclopedia Iranica*.  15.12.1986. Encyclopædia Iranica Foundation. Viitattu 16.1.2021. (englanniksi)
Varaz-Bakur I
**Varaz-Bakur I** (tai **Aspacures II**, georg. ვარაზ-ბაკურ I) oli Iberian (paikallisesti Kartlin eli itäisen Georgian) kuningas Khosroiani-dynastiasta noin vuosina 363–365. 

Hänen nimensä Aspacures, jonka kirjasi muistiin samaan aikaan elänyt historioitsija Ammianus Marcellinus (XXVII 12. 16), on ilmeisesti latinisoitu versio myöhempien, varhaiskeskiaikaisten georgialaisten kronikoiden nimistä Varaz-Bakur tai Varaz-Bakar. Ammianuksen mukaan Varaz-Bakurista teki Iberian kuninkaan persialainen sassanidihallitsija Sapor II, kun hänen vanhempi veljensä Saurmag II oli syrjäytetty valtaistuimelta. Georgialaisen kronikoitsijan Leonti Mrovelin kuvaus hänestä "hurskaudettomana miehenä ja uskon vihaajana" on tässä mielessä merkittävä: tuohon aikaan se merkitsi zarathustralaisia sympatioita ja viittaa myös hänen Persiaa kannattavaan poliittiseen suuntautumiseensa. Leonti kertookin seuraavaksi, että hänestä tuli Persian vasalli.

Lähteet
-------

1. ↑  Toumanoff, Cyril: *Studies in Christian Caucasian History*, s. 460–461. Georgetown University Press, 1963.


|  |  |  |
| --- | --- | --- |
| Edeltäjä:**Saurmag II** | **Iberian kuningas**363–365 | Seuraaja:**Mirdat III** |
**M/S Tuizidi** (IMO 6809771) on vuonna 1968 nimellä *M/S Ofelia* valmistunut autolautta. Sen rakensi Krögerwerft GmbH Saksan Rendsburgista. Kuollutta painoa aluksella on 700 tonnia. Sen sisarlaiva M/S Hamlet (nykyisin M/S Benito Buono) valmistui samana vuonna. Alus tilattiin HH-Linjenin käyttöön välille Helsingborg–Helsingør. Alus valmistui marraskuussa telakalta, mutta sen tilanneen yhtiön johtajan kuollessa yllättäen se myytiin Svenska Rederi Ab:lle. Vuoden 1969 alusta lähtien *M/S Ofelia* liikennöi Juutinraumassa aluksi välillä Malmö–Kööpenhamina, sitten Limhamn (Malmö)–Dragør (Kööpenhamina). Alus myytiin ensin vuonna 1977 AB Sundfartille, sitten 1981 Scandinavian Ferry Linesille. Muutostöitä sille suoritettiin vuonna 1986 Landskronan telakalla ja 1991 alus siirtyi SweFerrylle. Jouluaattona 1996 se liikennöi viimeistä päivää Juutinraumassa, jonka jälkeen se seuraavana kesänä aloitti liikenteen Saarenmaalla Virossa. Vuonna 2012 se myytiin Roris Maritime Co -varustamolle Saint Kitts ja Nevisiin. Nykyään alus liikennöi Afrikan lounaisrannikolla.

Lähdeviitteet
-------------

1. 1 2  Details for the ship Ofelia Vesseltracker.com. Viitattu 24.8.2007. (englanniksi)

Aiheesta muualla
----------------

* Fakta om fartyg – Tietoa ja kuvia M/S Ofeliasta (ruotsiksi)
* M/S Ofelia Saaremaa laevakompaniin sivulla (Arkistoitu – Internet Archive) (englanniksi)
**M/S Trans Carrier** (IMO 9007879) on norjalaisen Valmue Shipping KS:n omistukseen rekisteröity ro-ro-rahtialus. Alus on rakennettu vuonna 1992 kahdella eri telakalla Kroatiassa: "3 Maj" Brodogradiliste d.d:n telakalla Rijekassa ja Nrodogradiliste Kraljevican telakalla Kraljevicassa. Kuollutta painoa *Trans Carrierilla* on 5 866 tonnia. Alus on rekisteröity Bahaman lipun alle, ja sen kotisatama on Nassau.*lähde?*

*Trans Carrierin* sisaralus on M/S *Baltic Excellent*.

Käyttöhistoria
--------------

Aluksen tilasi ruotsalainen Rederi Ab Sea Link, mutta sille alusta ei sodan vuoksi luovutettu. Vuonna 1994 alus luovutettiin Swan Marine Shipping Ltd:n omistukseen, joka rekisteröi aluksen Norjan lipun alle nimellä *Swan Hunter*. Kotisatamaksi tuli Oslo. Luovutuksen jälkeen alus aikarahdattiin eli vuokrattiin Finncarriersin liikenteeseen reitille Suomi–Ruotsi–Norja.*lähde?*

Vuoden 1996 alkupuolella alus aikarahdattiin Gorthon Lines AB:n liikenteeseen linjalle Ruotsi–Belgia–Britannia. 4. kesäkuuta laiva aikarahdattiin saksalaisen DSR Euroseabridgen Travemünden ja Pietarin väliseen liikenteeseen nimellä *Parchim*. 17. elokuuta alus aikarahdattiin kahdeksi kuukaudeksi Estlinen Tallinnan ja Tukholman väliseen liikenteeseen. 10. lokakuuta Parchim aikarahdattiin Euroseabridgen Travemünden ja Klaipėdan väliseen liikenteeseen. 17. tammikuuta 1997 rahtaus päättyi, ja 20. tammikuuta alus aikarahdattiin jälleen Finncarriersin liikenteeseen reitille Helsinki–Kotka–Gdynia–Szczecin nimellä *Swan Hunter*. Elokuussa 1998 alus siirtyi reitille Helsinki–Århus–Travemünde.

Norjalainen Valmue Shipping KS osti aluksen tammikuussa 1999 ja rekisteröi sen Norjan lipun alle nimellä *Trans Carrier*. Alus aloitti liikennöinnin reitillä Bergen–Håvik–Tananger–Immingham–Amsterdam. Vuonna 2001 *Trans Carrier* rekisteröitiin Bahaman lipun alle. Kotisatamaksi tuli Nassau.

Lähteet
-------

1. 1 2  Details for the ship Trans Carrier Vesseltracker.com. Viitattu 10.5.2008. (englanniksi)
2. 1 2  Trans Carrier > Overview > Summary Det Norske Veritas.  Arkistoitu 15.3.2016. Viitattu 10.5.2008. (englanniksi)
3. 1 2 3 4 5  M/S Korsnäs Link Fakta om Fartyg. Viitattu 10.5.2008. (ruotsiksi)
4. ↑  Company Info > Valmue Shipping KS Det Norske Veritas. Viitattu 30.3.2008. (englanniksi)[vanhentunut linkki]
**Täktomin työväentalo** on Hangon kaupungissa Täktomin kylässä sijaitseva työväentalo. Talon nimi on Björklid. Talo ei ole enää käytössä.

Historiaa
---------

Täktomin sosialidemokraattinen yhdistys (Socialdemokratiska förening Täcktom), joka oli toiminut lyhyen aikaa jo vuosina 1917–1918, perustettiin uudelleen vuonna 1948. Yhdistys alkoi suunnitella omaa työväentaloa 1950-luvun alkuvuosina.  Talon on valmistunut 1959. Talo on ollut myynnissä jo 1980-luvulla, koska yhdistyksellä ei ole ollut varoja talon kunnostukseen. Se oli vuonna 1982 kuitenkin edelleen työväenyhdistyksen omistuksessa, mutta ei enää käytössä.

Rakennus
--------

Lehti-ilmoituksen perusteella yhdistys osti vuonna 1956 Tammisaaren Prästkullasta isokokoisen lautarakennuksen, joka purettiin talkoilla ja siirrettiin Täktomiin. Yhdistys sai edullisesti noin 5 000 m²:n tontin, jolle se alkoi rakentaa taloa vuonna 1956. Talo valmistui vasta vuonna 1959, mutta sitä käytettiin keskeneräisenäkin. Talon suunnitteli rakennusmestari Nils Velander. Rakennustyöt tehtiin pääasiassa talkoilla. Sähkötyöt ja ulkorappaus teetettiin ulkopuolisilla ammattilaisilla. Talossa oli juhlasali, näyttämö, keittiö ja kahvio. Talon pinta-ala on noin 100 m². Puulämmitys vaihdettiin vuonna 1974 keskuslämmitykseen. Vuonna 1978 talo saatiin vesi- ja viemäriverkostoon.

Toimintaa työväentalolla
------------------------

Toiminta työväentalolla on ollut välillä kohtalaisen vilkasta. 1990-luvulla siellä järjestettiin antiikkihuutokauppatilaisuuksia. Talo on ollut myös nuorison käytössä, ja siellä järjestettiin disko-iltoja.

Lähteet
-------

1. 1 2 3  Hurri, Olavi & Marttala-Hurri, Vuokko: *Työn ja aatteen talot. Työväentalojen historiaa Uudellamaalla*, s. 168. Helsinki: Uudenmaan Sosialidemokraattinen Piiri ry, 1997. ISBN 952-90-8468-4.
2. ↑  Täcktom Socialdemokratiska förening Seurantalot.fi. Viitattu 4.12.2022
3. 1 2   Båsk-Ekholm, Katia & Häyry, Kaj: *Suomen työväentaloja koskeva selvitys*. Helsinki: Opetusministeriö, 1982.